cyanic-selkie/wikianc huggingface dataset:
Bedriuwsfoarljochting
Der wurde lêzingen hâlden, tentoanstellings organisearre en der wurde proeffjilden oanlein. De ferienings binne sûnt 1947, op inisjatyf fan de Rykslânboufoarljochtingstsjinst yn in grut diel fan it Fryske Fean- en klaaigebiet oprjochte. Yn 1956 wienen der 1649 leden.
Roan
Bekende Roaners
thumb|230px| Stânbyld fan H. Scheepstra, makker is Kiki Meyer
Tinus Osendarp
By de Olympyske Spullen fan 1936 wûn Osendarp brûnzen medaljes op de 100 m. en 200 m. dêr't Jesse Owens earste waard. De Dútske parse lei der klam op dat er by de wedstriden de fluchste blanke west hie. Faaks hie ek in medalje op de 4 x 100m. estafette noch mooglik west, mar yn it gefjocht om it twadde plak waard it stêfke him út de hân stjitten.
Daan van Zomeren
thumb|right|242px|Singelwinter thumb|left|290px|Emmakade by jûnljocht Daan van Zomeren (Ljouwert 1948) is in byldzjend keunstner út Ljouwert. De autodidaktyske skilder makket sûnt 1980 skilderijen. Syn wurk kin romantysk-realistysk neamd wurde. Underwerpen binne faak portretten en stillibbens en benammen stedsgesichten dy't der faak wat idealisearre werjûn binne. Sa skildere hy in soad stedsgesichten fan Ljouwert. Sa binne bygelyks de Beurs, Emmakade, Brol en de Prinsetún al op doek ferivige.
Syn fantasij by de realistyske wurk brûkt Van Zomeren foar de wurking fan ljochtfal, komposysje en stoffearring fan de ûnderwerpen. In eksposysje van him wie de sjen yn de iepenbiere bibleteek fan Ljouwert.
De Bjirmen (natoergebiet)
It behear fan de Dyksputten troch It Fryske Gea wol de heechwetterflechtplakken behâlde en de fâlige floara te behâlden of út te wreidzjen. Dongje en meane is net tastien. De grûnen wurde ekstinsyf beweide troch skiep en kij. It wetterbehear is sa oanpast dat it iepen wetter fan de klaaiputten net yn ferbining stiet mei it lânbouwetter. Yn it Doanjumerleech en it Bûtlân by Boer wurdt omtinken jûn as greidefûgelgebiet.
Bêdepanne
De term bêdepanne wurdt ek wol brûkt as alternatyf wurd foar de yn in sikehûs in soad brûkte en wolbekende ûnderstek, it ekwifalint fan it Ingelske “bedpan”, en brûkt om ûntlêsting fan siken en bêdlegerigen yn op te fangen.
Harz
Ferkear
thumb|Top fan de Brocken mei stjoermêst en de Brockenbaan De stoomtreinen fan de Harzer Schmalspurbahnen ûnderhâlde in yntensive treintsjinst mei âlde lokomotiven tusken de plakken Wernigerode, Nordhausen en Quedlinburg. Dêrnjonken hat de line in aparte rit nei de Brocken.
Sapfo
Libben
De iennichste kontemporêne boarne oer Sapfo har libben is har eigen wurk, en ynsafier't dat al oerlevere is, binne skiedkundigen der huverich foar om har gedichten autobiografysk te ynterpretearjen. Lettere biografyske boarnen binne krektlyk ûnbetrouber, mei't net mear nei te gean is wêr't dy har op basearre hawwe. It is hiel goed mooglik dat alteast in diel dêrfan weromgiet op ynformaasje dy't ôfkomstich is út gedichten dy't ferlern gien binne, mar dan is men likegoed wer werom by de fraach hoe betrouber oft Sapfo har eigen wurk ditoangeande is.
In tradysje dy't op syn minsten tebekgiet oant de Grykske toanielskriuwer Menander (±342-290 f.Kr.) wol hawwe dat Sapfo harsels tekoart dien hat troch fan 'e Leukadyske kliffen ôf te springen út (ûnbeäntwurde) leafde foar de fearman Faon. De measte hjoeddeiske histoarisy beskôgje dit teltsje as ûnhistoarysk en tinke dat it miskien ûntstien is as gefolch fan it misbegripen fan in ferlern gien gedicht dat yn 'e earste persoan skreaun wie, of dat it neitiid optocht is om te bewizen dat Sapfo wis al heteroseksueel wie.
Reputaasje
Yn 'e Aldheid waard Sapfo rûnom beskôge as ien fan 'e grutste lyryske dichters. Ut 'e Milaneeske Papyrus, dy't te foarskyn kommen is út in ûntmantele mummy-omklaaisel en dy't yn 2001 publisearre is, docht bliken hoe'n grut respekt oft Posidippus fan Pella, in wichtich epigrammedichter út 'e trêde iuw f.Kr., hie foar Sapfo har "godlike sangen". De dichter Anakreön (582-485 f.Kr.) neamt har "de swietsjongende"; de retoarikus Lusianus (125-nei 180) omskriuwt har as "de hunichswite gloarje fan Lesbos"; en in oan Plato taskreaun epigram (Anthologia Palatina IX:506) neamt har de "tsiende muze":
Lisserbroek
Der binne yn it doarp twa foarmen fan bebouwing te finen. De kearnbebouwing yn it sintrum en de lintbebouwing lâns de dyk fan de Ringfeart.
It meast wurk is yn de agraryske sektor. Benammen plante- en blomkwekers binne hjir te finen.
Rush Hour 2
Plot
Troch har froulike skientme te brûken, wit Isabella Carter en Lee safier te krijen dat se foar har op 'e siik geane nei de drukplaten. Sy mient dat se de beide mannen dêrmei op in dwaalspoar set hat, mar fia Kenny, in ynformant fan Carter dy't in yllegaal gokhol runt yn 'e efterkeamer fan syn Sineesk restaurant, komme de beide plysjemannen echt op it spoar fan 'e drukplaten. By de efterfolging fan in fertochte rinne se lykwols yn in mûklaach fan Hu Li en wurde se bewusteleas slein en finzen nommen. Hu Li wol harren fermoardzje, mar Isabella, dy't by har is, wit dat foar te kommen.
De sadistyske Hu Li stoppet him in eksplosyf yn 'e mûle en omwuollet de ûnderste helte fan syn gesicht dan mei tape, sadat er it net útspuie kin. Sels behâldt se de ôfstânsbetsjinning dêr't se syn holle mei ûntploffe litte kin. Sa wurdt Lee by Isabella en Ricky Tan brocht, dy't noch altyd libbet. It docht bliken dat syn eardere dea troch de hân fan Hu Li yn sêne set wie om Lee en de oare plysjes op in dwaalspoar te bringen. Nei't Tan ôfset is om't er op 'e befeiligingskamera's sjocht hoe Steven Reign nei de klûs besiket te glûpen wêryn't de drukplaten bewarre wurde, docht Hu Li war om Lee te deadzjen troch it eksplosyf yn syn mûle ûntploffe te litten. Isabella ferbrekt har dekmantel om him te rêden, mar wurdt yn it skouder sketten. Lee slacht Hu Li de ôfstânbetsjinning út 'e hân, en tsjin 'e tiid dat sy dy weromfûn hat, hat hy ûnderwilens mei help fan Carter it eksplosyf út syn mûle witten te krijen.
Neitiid komt de swierferwûne Hu Li it penthouse yn mei in bom. Lee en Carter, dy't him ûnderwilens by Lee jûn hat, binne dêrtroch twongen om út it kasino gebou te ûntkommen troch in elektrisiteitskeabel foar feestferljochting as provisoaryske zipline te brûken, wylst efter harren de bom ôfgiet en Hu Li dêrby omkomt.
Kontroverse oer falskemunterij
Yn in iroanyske ommekear fan 'e foarfallen soarge Rush Hour 2, in film oer de bestriding fan falskemunterij, sels foar falskemunterij. Yn opdracht fan 'e ôfdieling artdirection wiene foar de film nammentlik likernôch 1 biljoen Amerikaanske dollars yn nepjild makke om as rekwisyt te tsjinjen. It nepjild seach der lykwols sa echt út dat guon 'e figuranten dy't oan 'e produksje meiwurken, der eksimplaren fan efteroerdrukten en neitiid besochten om dy út te jaan. Dat late derta dat de Secret Service yngriep en alle nepjild yn beslach naam om it te ferneatigjen.
Distribúsje
De distribúsje fan Rush Hour 2 waard fersoarge troch New Line Cinema. De film gie op 26 july 2001 yn premiêre oan board fan United Airlines-flecht 1 fan Los Angeles nei Hongkong, in flecht dy't de bynamme "The Rush Hour Express" krige. Rush Hour 2 iepene dêrnei op 3 augustus 2001 yn 'e Amerikaanske bioskopen. It byhearrende soundtrackalbum ferskynde op 31 july 2001 by platemaatskippij Def Jam Recordings.
Sint-Michaeltsjerke (Harns)
thumb|Sint-Michaelstsjerke yn Harns De Sint-Michaelstsjerke is in roomsk-katolike tsjerke yn Harns gewijd oan Sint-Michael.
Lânbou- en Streekmuseum 't Rieuw
Kolleksje
Yn 'e tún efter it museum stiet lykas dat wenst wie efter de Coendersborg it lânbouark. Al dat materiaal waard oandreaun mei hynders. It museum hat in wiidweidige kolleksje fan restaurearre ploegen, skodders, swillers en meanmasinen, lykas meanbalken.
Daan Parmentier
Parmentier is in autodidaktysk keunstner mei in brede styl. Hy eksperimintearret ek in soad binnen stilen. Syn earste wurk wie realistysk mar waard stadichoan abstrakter. Nei it wurkjen yn it platte flak gie er wurkejn mei spekstien en natuerstien. Noch letter kaam der ek byldhouwen by en wurkjen mei roastfrij stiel. De foarmen besiket er lykwols rêstich en strak te hâlden. Hege easken stelt Parmentier ek oan materialen as ferve, linnen, mar ek stien en stiel.
Diskoteek
300px|right|thumb| In drokke diskoteek In diskoteek is in útgeansgelegenheid. Yn in diskoteek wurdt meast dûnsmuzyk draaid troch in discjockey. Der is spesjale beljochting mei bytiden special effects, dit wurdt meastal fersoarge troch in LJ meastal mei help fan in ljochttafel. Grafyske bylden dy't projektearre wurde, wurde makke troch in VJ. In lytse diskoteek of in kafee mei in dûnsgelegenheid wurdt faak dancing neamd.
Skiednis
De muzykstreaming disko, dy't begjin santiger jierren ûntstie komt fan it wurd diskoteek en betsjutte "muzyk dy't yn de diskoteek spile wurdt".
Waadeilannen
Stiging fan de seespegel
Der ûntstie in grutte en oanslutende rige dunen dy’t him útstrekte fan it tsjintwurdige Belgje oant de mûning fan de Elbe, tichtby wêr’t no Hamburch leit, mei allinnich iepenings foar de rivieren. Fan dêr moat in twadde dunerige nei it noarden rûn wêze.
Diskoteek
Samling grammofoanplaten
Earder waard in grammofoanplatesamling of útlientsjinst fan platen ek diskoteek neamd. It wurd komt fan it Ald-Grykske δισκος (discos) = plaat en τιθεναι (tithenai) = pleatse, lizze).
Waadeilannen
Type
De gemiddelde weachhichte by Rottum is sawat 1 meter wylst it gemiddelde tijferskil mear as 2 meter is. Dat makket Nederlânsk/Dútske waadkust it middeltype waadkust, mei lykwicht tussen tij en weagen, karakterisearre troch in soad (koarte) eilannen en in soad seegatten.
Kuierjen
De Waadeilannen binne hieltiten yn beweging. De belangrykste beweging is it ‘kuierjen’: de west-east eilannen ferpleatse harren stadich mar seker fan west nei east. Oan de westkant ferdwine de measte eilannen stadichoan yn see en oan de eastkant ûntsteane der hieltyd gruttere sânbanken. It kuierjen is ek de oarsaak dat de measte doarpen oan de westkant fan harren eilân lizze. Doe’t se stifte waarden leinen se meastal middenop. Yn de rin fan de lêste iuwen binne al in soad huzen en sels folsleine doarpen yn see ferdwûn.
Heakfoarming
De twadde beweging is de heakfoarming: by de seegatten lâns ûntsteane heakfoarmige sânrichels, dy’t fan foarm feroarje mei it ferskowen fan de see-earm. Troch it oanwaaksen fan de heakken ûntsteane nije platen lykas de Noarder- en Suderheaks. Somtiden groeit sa’n plaat, ûntstean dêr’t in eilân weikuiere is, wer fêst oan it eilân, wêrtroch it ferlerne gebiet weromwûn wurdt.
Dútslân
(Safolle mooglik fan west nei east en fan súd nei noard:)
Unbewenne
Fan ferskate waadeilannen yn Dútslân ôf, kinne boattochten makke wurde nei it rotseilantsje Helgolân dat 70 kilometer út de kust leit yn de Dútske Bocht. Dat is gjin waadeilan, mar der binne sterke kulturele bannen mei it waadgebiet. Sa prate se dêr in dialekt fan it Noardfrysk.
Denemark
(Fan súd nei noard:)
Eastfryske Befrijingsoarloggen
Foar de Eastfryske Befrijingsoarloggen wie Okko tom Brok de earste haadling dy't oer hiel East-Fryslân hearske. Troch it strange bewâld fan de tom Brok kaam der yn it suden fan East-Fryslân ferset fan Fokko Ukena. It ferset oppenearre him yn twa fjildslaggen:
Minions (film)
Produksje
Dat de trewantsjes út 'e Despicable Me-filmsearje in eigen spin-off-film krije soene, waard foar it earst oankundige yn july 2012. Minions waard regissearre troch Pierre Coffin en Kyle Balda nei in senario fan Brian Lynch. As produsinten wiene Chris Meledandri en Janet Healy by it projekt belutsen foar de filmstudio's Illumination en Universal Pictures. Foar de film wie in budget beskikber fan $74 miljoen. De filmmuzyk waard fersoarge troch Heitor Pereira.
Steatsline C
Skiednis
Steatsline C is, mei njoggen oare steatslinen, ûnderdiel fan de earste Steatsoanlis fan spoarwegen yn Nederlân. Mei de steatslinen A en B waarden de grutte plakken yn Noard-Nederlân ferbûn mei de rest fan it Nederlânske spoarwegenet. Yn Meppel sleat de spoarline oan op Steatsline A, Arnhim - Ljouwert en yn Grins op Steatsline B. Beide linen waarden ein jierren 60 fan de 19e iuw oanlein. De eksploitaasje waard, krekt as op 'e measte steatslinen, fersoarge troch de Maatschappij tot Exploitatie van Staatsspoorwegen, koartwei Steatsspoarwegen (SS). Yn 1921 waard by Haren noch in ferbiningsbôge oanlein nei it spoar rjochting Bad Nijeskâns. Dat baanfak wurdt allinnich brûkt foar frachtferfier.
Yn de santiger jierren helle de spoarline twa kear it wrâldnijs. Yn de moarntiid fan 2 desimber 1975 waard de stoptrein Grins - Swol ta stilstân brocht tusken de greiden by Wijster. Sân Molukske jongeren hiene de trein kaapt yn harren stribjen nei in frije Republyk fan de Súd-Molukken. De aksje duorre mei-inoar tolve dagen en der foelen trije deaden. Twa jier letter op 23 maaie 1977 wie it wer raak, om njoggen oere moarns waard in trein kaapt. Diskear gie it om de intercity rjochting Grins, dy't ta hichte fan it doarp De Punt troch njoggen wapene Molukske jongeren ta stilstân brocht waard. De gizeling duorre mar leafst 20 dagen. De befrijing troch mariniers koste twa gizelen en seis kapers it libben.
Nij-Breunswyk
Etymology
De provinsje is neamd nei de Dútske lânstreek (foarhinne in foarstedom) Breunswyk (Dútsk: Braunschweig), dat yn it Ingelsk bekend stiet as Brunswick, en dat hjoed de dei diel útmakket fan 'e dielsteat Nedersaksen. Dat gebiet wie it foarâlderlike thús fan kening George III fan Grut-Brittanje, dy't út it Hûs fan Hannover stamde. Dêrfandinne dat ien fan 'e Noardamerikaanske koloanjes dernei ferneamd waard.
Demografy
Neffens de Kanadeeske folkstelling fan 2011 hie Nij-Breunswyk doe 751.171 ynwenners, en in befolkingstichtens fan 10,5 minsken de km². Yn 2006 telde de provinsje noch 749.168 ynwenners, en yn 2001 wienen dat der 729.498. De haadstêd Fredericton is net de grutste stêd fan 'e provinjse; dat is Saint John. Oare gruttere plakken binne Bathurst, Campbellton, Dieppe, Edmundston, Miramichi, Moncton en Woodstock.
Etnisiteit
De mearderheid fan 'e Nijbreunswyksters is fan Noardjeropeesk komôf. By de Kanadeeske folkstelling fan 2001 identifisearren de grutste groepen harsels sa (tink derom dat dit gjin objektive sifers binne, mar poer op selsidentifikaasje berêst):
Godstsjinst
Op it mêd fan godstsjinst bestie yn 2011 sa'n 77% fan 'e befolking fan Nij-Breunswyk út kristenen, wêrûnder 52% roomsen en 25% protestanten. De grutste protestantske denominaasjes wiene de baptisten (8%), de feriene protestantske United Church of Canada (7%), de anglikanen (7%) en de pinksterkristenen (3%). Neffens de De folkstelling fan 2001 foarmen fierders de ateïsten en agnosten doe 7,8% fan 'e befolking, wylst de oare godstsjinsten, yn folchoarder fan grutte, wiene: de islaam (1.275 oanhingers of 0,2%); it joadendom (670 of 0,1%); it boedisme (545 of 0,1%); it hindoeïsme (475 of 0,1%); en de lânseigen religyen fan 'e Yndianen (360 of 0,1%). Tusken 1991 en 2001 wie de oanwaaks fan religieuze groepen by de moslims (410%) en de oanhingers fan lânseigen religyen (380%) it grutst.
Karl May
thumb|Karl May yn 1907 Carl Friedrich May (Ernstthal, 25 febrewaris 1842 – Radebeul, 30 maart 1912), meast Karl May neamd, wie in Dútske skriuwer, dy't fral wrâldferneamd wurden is troch syn ferhalen oer Winnetou en Old Shatterhand yn it 'Wylde Westen', mar ek mei de ferhalen oer Kara ben Nemsi en Hadji Halef Omar yn it Midden-Easten. Teffens wie er auteur fan reisferhalen, jeugdferhalen en kolportaazjeromans (ek wol Münchmeyerromans neamd).
Petronella Moens
Se is de dochter fan dûmny Petrus Moens fan Kûbaard (1758 - 1764) en Maria Lycklama à Nijeholt. Hja waard grutbroch yn Ossendrecht en Aardenburch (Siuwsk-Flaanderen). Har mem stoar yn 1766 yn it kreambêd by de berte fan har suske Baukje. Doe't Petronella yn dat jier by in omke en muoike yn IJzendijke útfanhuze krige se bernepokken. Hjirtroch waard se sa goed as blyn. Dochs hat se tsientallen gedichten en boeken skreaun. Petronella wûn wol tsien priisfragen en korrespondearre mei in soad lju. Yn it 'Liedboek voor de Kerken' stiet it troch har oersette liet 432, Wat God docht dat is woldien.
Nei Moens is yn Kûbaard in strjitte neamd. Yn Aardenburg stiet in boarstbyld foar har by de Baafstsjerke. It is makke troch byldhouster Ineke Ekkers. Op 1 febrewaris 2000 is de Stichting Petronella Moens, De Vriendin van ’t Vaderland oprjochte.
Elemint (skiekunde)
Literatuer
R. Hooykaas, Geschiedenis der natuurwetenschappen, Utert 1971.
Bangladesj
Skiednis
It eardere Bingalen hearde fan 1757 oant 1947 by de Britske koloanje Yndia. Troch opsplitsing as gefolch fan de ûnôfhinklikens fan Yndia kaam West-Bingalen by Yndia en East-Bingalen by Pakistan. Nei in grutte opstân, dy't folge op de grutte oerstreaming fan 1970, skiede East-Bengalen har fan Pakistan ôf en waard yn 1971 in eigen steat ûnder de namme Banglades.
Kristiansund
Skiednis
Yn april 1940 krige Kristiansund it swier te ferduorjen, troch Dútske bombardeminten, sa'n 90% fan de stêd waard troch Dútske fleantugen ferwoeste.
Aalst
Ta de aalst (Artemisia) wurde alle planten fan it skaai Artemisia rekkene.
Promised Land Festival
It Promised Land Festival, ornaris ôfkoarte ta Promised Land, is in muzykfestival dat elts jier yn juny holden wurdt yn it rekreaasjegebiet De Griene Stjer, oan 'e eastkant fan 'e Fryske haadstêd Ljouwert. De Ingelske namme betsjut letterlik "it Unthjitten Lân". Dat is fan oarsprong in bibelsk begryp, dat ferwiisde nei it lân Kanaän (no Israel en Palestina). It muzykfestival hat lykwols neat mei de Bibel of it kristendom te krijen en brûkt de term yn mear oerdrachtlike sin.
Noard (Israel)
It distrikt Noard bestiet benammen út heuvels fan om de 600 meter heech. De Golanhichte leit op ûngefear 1000 meter boppe seenivo.
Die Friesen
Die Friesen (Sealterfrysk; Do Fräisen. Eastfrysk (Nederdútsk); De Freesen) is in politike partij yn East-Fryslân. De partij sjocht himsels as politike fertsjintwurdiger fan de Fryske minderheid yn Nedersaksen.
Status as minderhedepartij
Yn maaie 2010 waard bekend dat de Die Friesen net fan de kiesdrompel befrijd binne by de ferkiezings foar de lândei. De arguminten yn it fersyk fan Die Friesen wienen neffens de rjochtbank net jildich en sa waard de partij net yn de rjochterlike proseduere talitten.
Klaas Rusticus
Libben
Klaas Rusticus hat fan 1968-1984 troud west mei Helena Cornelia de Schipper (1944-2009) en hat twa dochters, Nynke (*1970) en Rozemarijn (*1975).
Kim Novak
Karriêre
Har lêste rol hie Novak yn de film Liebestraum, 1991.
Tusken 15 maart 1965 en 23 april 1966 wie hja troud mei de Ingelske akteur Richard Johnson en sûnt 12 maart 1976 mei Robert Malloy.
Earebetoan
Yn 1995, kaam Novak op it 92e plak by Empire Magazine op de list fan de 100 sexiest stars in film history. Yn 1955 wûn hja de Golden Globe Award for Most Promising Newcomer-Female; yn 1957 wûn sy noch in Golden Globe — for World Favorite female actress. Yn 1997 wûn Kim in Honorary Berlin Golden Bear Award en 2002 wie it jier dat hja de Lifetime Achievement Award krige.
Jessica Lange
thumb|right|200px|Jessica Lange 2008. Jessica Phyllis Lange (Cloquet (Minnesota), 20 april 1949) is in Amerikaansk filmaktrise.
Marten Joukes
Marten Joukes (Wâlterswâld, ±1764 - Ljouwert, augustus 1800) wie in skoalmaster en skriuwer.
Warfstermûne
De buorskippen De Kolk (lyts diel), De Leechte en Healwei hearre ek by Warfstermûne.
Kloane-oarloggen
Optinksel en ûntwikkeling
Op dat stuit hie Lucas noch mar in dizenich idee wat de Kloane-oarloggen eins wiene. Yn 'e ferfolchfilm Star Wars: Episode V – The Empire Strikes Back (1980) wie it personaazje Lando Calrissian yn 'e earste ferzje fan it senario fan Leigh Brackett in kloan ôfkomstich fan in planeet befolke troch kloanen, dy't in grutte rol yn it konflikt spile hiene. De preemjejager Boba Fett hie oarspronklik in oerlibbene wurde moatten fan in groep kommando's dy't yn 'e Kloane-oarloggen troch de Jedi útrûge wie. Net ien fan beide optinksels helle lykwols de úteinlike film. Lucas wie yn 'e jierren nei it foltôgjen fan 'e oarspronklike Star Wars-filmtrilogy minder tasjitsk oer de Kloane-oarloggen as oer lykfol hokker oar elemint út Star Wars, en gie sels safier dat er it as ûnderwerp ferbea foar romans en oare Star Wars-produkten dy't ûnder lisinsje makke waarden. Pas yn 1994, doe't er syn ideeën foar de Star Wars-prequeltrilogy begûn út te wurkjen, kaam er op 'e lapen mei de Kloane-oarloggen sa't dy der úteinlik út kamen te sjen.
Foarskiednis
Sifo-Dyas foarseach dat in grutte boargeroarloch yn it Stjerrestelsel op kommendeweis wie en dat de Galaktyske Republyk ferlet hawwe soe fan in leger. Doe't de oare leden fan 'e Hege Jedi Ried syn ideeën fersmieten en him út 'e Ried setten om't er net om lyk woe, besleat er temûk syn plannen troch te setten. Hy naam yn it geheim kontakt op mei de kloanprodusinten op Kamino, wêrby't er bearde tastimming te hawwen fan sawol de Hege Jedi Ried as de Galaktyske Senaat. Folle fierder kaam er net, om't de Sith him yn it fizier krigen en prikken yn it wurk stelden om it kloaningsprojekt te kapen. By in los fan it projekt steande misje nei de planeet Oba Diah waard Sifo-Dyas yn opdracht fan Dooku fermoarde. Neitiid naam Dooku, waans Sith-namme Darth Tyranus wie, it plak fan Sifo-Dyas yn dy syn kommunikaasje mei de Kaminoänen yn. Hy hierde Jango Fett yn en makke de kloansoldaten ta in wapen tsjin 'e Jedi troch de kloanprodusinten opdracht te jaan om hearrigens oan Oarder 66 oan 'e gedrachsmodifikaasje fan 'e kloanen ta te foegjen. (Iroanysk genôch hie Sifo-Dyas dy gedrachmodifikaasje oarspronklik optocht om te tsjinjen as barriêre tsjin ferriedlike befellen oan 'e kloanen.)
Sun Tzu
thumb|Sunzy Sun Tzu (Huimin, 544 f.Kr. - 496 f.Kr.) (jiaxiang: Shandong, Huimin 山东惠民县) wie in Sineesk generaal en skriuwer fan it boek Sunzibingfa, dat is letterlik 'militêre strategy' ('De keunst fan it oarlochsfieren'), in boek dat no noch troch legeroffisieren, managers en in soad oaren lêzen wurdt. Hy wie in pakesizzer fan Sun Shu.
Kloane-oarloggen
Oarder 66 en de Grutte Suvering fan 'e Jedi
Tsjin dy tiid hat Palpatine Anakin lykwols wysmakke dat de tsjustere kant fan 'e Krêft it iennichste is dat syn leafste Padmé Amidala rêde kin, dy't fan syn bern yn ferwachting is. Anakin wurdt nammentlik teheistere troch foarsizzende dreamen wêryn't hja stjert yn it kreambêd. Om Padmé te rêden komt Anakin tuskenbeiden en redendielt mei Windu om Palpatine yn libben te litten. Windu fertelt him lykwols dat de Sith-master te gefaarlik is om yn libben te litten en risselwearret om him te deadzjen. Dêrop hout Anakin him de rjochterhân ôf, sadat er ûntwapene is. Palpatine martelet de warleaze Windu dan mei Krêftwjerljocht en smyt him dêrnei út it finster, sadat er te pletter falt.
Nij-Skotlân
Geografy
Yn it noarden skiedt de Strjitte fan Noardumberlân Nij-Skotlân fan 'e provinsje Prins Edwardeilân, wylst it mear nei it easten oan 'e kust leit fan 'e Saint Lawrencebaai. Yn it noardeasten foarmet de Cabotstrjitte de skieding tusken Kaap Bretoneilân en Nijfûnlân, yn 'e provinsje Nijfûnlân en Labrador. De súdeast- en súdkusten fan 'e provinsje grinzgje oan 'e iepen Atlantyske Oseaan, wêryn't op in ôfstân fan sa'n 175 km it frijwol ûnbewenne eilân Sable leit, dat ferneamd is om 'e withoefolle skipbrekken dy't dêr yn it ferline foarkommen binne, en om 'e keppel ferwyldere hynders dy't dêr libbet.
Skiednis
Yn 'e njoggentjinde iuw wie Nij-Skotlân de earste Britske koloanje yn Noard-Amearika dy't selsbestjoer krige, yn 1848, fierhinne troch de ynspannings fan 'e steatsman Joseph Howe. Yn 1867 wie Nij-Skotlân (mei Ontario, Kebek en Nij-Breunswyk) ien fan 'e oprjochtsjende provinsjes fan 'e Kanadeeske Konfederaasje. Dat waard bepankoekbakt troch de liedende figueren yn 'e Nijskotlânske polityk, mar it gewoane folk wie der hoegenamt net bliid mei, om't men bang wie dat it lytse Nij-Skotlân weiwurde soe yn sa'n grut steatsferbân, en dat de belangen fan 'e provinsje negearre wurde soene. De anty-konfederaasjepartij waard oanfierd troch Joseph Howe, en wûn datselde jiers by de ferkiezings 18 fan 'e 19 Nijskotlânske sitten yn it konfederale parlemint, en 36 fan 'e 28 yn 'e provinsjale assimblee. Mar tsjin dy tiid wie it al sa en koe it net mear weromdraaid wurde.
Ekonomy
In oare wichtige sektor foar de provinsje is de boskbou; Nij-Skotlân is ek de grutste eksporteur yn 'e wrâld fan krystbeammen. In oare oan 'e boskbou besibbe sektor is de papieryndustry. Fierders binne de mynbou en ek de lânbou fan belang. Sûnt 1991 is de offshore oalje- en gasyndustry grut wurden, al begjinne de opbringsten dêrfan de lêste jierren tebek te rinnen. Ta einbeslút moat dan noch it toerisme neamd wurde, dat yn 'e provinsje foar hast 40.000 banen soarget. Elts jier wurdt Halifax oandien troch 200.000 cruiseskippassazjiers út 'e hiele wrâld.
Oerterp
Eveneminten
thumb|260px|Leidyk Alle twa jier wurdt der in doarpsfeest hâlden. Dat bart op de ûneven jiertallen. Der is dan in merke, in grutte feesttinte en in soad aktiviteiten troch de eigen bewenners. It feest duorret fjouwer dagen. Fierders binne der ferskate optredens fan de majorettes en de fanfare. Op de langste dei, elts jier op 21 juny, wurde de Weibuorren ôfsluten en is dêr in grutte merk mei in soad aktiviteiten, organisearre troch de sportklubs yn Oerterp. Fierders hat Oerterp noch in iisbaan, twa grutte boarterstunen, in skatebaan, in sportsintrum (De Wier), in jongereinsoas en in aktiviteitensintrum yn De Wier. Elk jier is der boppedat in grut konsert fan ferskate rock-artysten: Oerrock
Antillen
Lytse Antillen
thumb|right|250px|Kaart fan de Antillen.
Brittania (Harns)
thumb|260px|Brittania oan de Noarderhaven 39 anno 2011 It eardere pakhús Brittania oan de Noarderhaven 39 is in monumintaal pân yn Harns
Wettertoer fan Rhenen
thumb|right|260px|Wettertoer fan Rhenen De Wettertoer fan Rhenen of Wettertoer De Koerheuvel is ûntwurpen troch arsjitekt H. van Hoogdalem en is boud yn 1935. De toer stiet oan de Koerheuvelwei op in hichte fan ûngefear 54 meter (de heechste fan Rhenen). De toer sels hat njoggen ferdjippings en hat in hichte fan 42,7 meter. De toer is as wettertoer yn gebrûk west fan 8 maaie 1937 oant 1 septimber 1989.
Houston
Houston (útspr.: [ˈhju:stən], likernôch: " hjûûs -tun) is de grutste stêd yn 'e Amerikaanske steat Teksas en de op trije nei grutste stêd fan 'e hiele Feriene Steaten, nei New York, Los Angeles en Chicago. Neffens in offisjele skatting út 2012 hie Houston doe rom 2,1 miljoen ynwenners, wylst de stêdekloft mei Houston as sintrum mei-inoar op in befolking fan krapoan 6,2 miljoen minsken útkaam. De stêd, dy't it haadplak fan Harris County is, en ek dielen fan Fort Bend County en Montgomery County beslacht, leit in eintsje fan 'e kust ôf, mar wurdt mei de Golf fan Meksiko ferbûn troch it 80 km lange Houston Ship Channel. Houston is it sintrum fan 'e Teksaanske oaljeyndustry, mar is ek bekend om't it Mission Control Center fan 'e Amerikaanske romtefeartorganisaasje NASA der fêstige is.
Klimaat
Rekôrtemperatueren wiene 43 °C sawol op 4 septimber 2000 as op 28 augustus 2011, en –15 °C op 18 jannewaris 1930. Houston kriget jiers trochinoar 1.264,2 mm delslach. Snie falt der mar komselden. Doe't der sawol op 10 desimber 2008 as 4 desimber 2009 in tin laachje snie foel dat samar wer fuorteide, wie it dat de earste kear yn 'e beskreaune waarskiednis fan Houston dat der jier oan jier snie foel.
ARIA Music Award
Der binne in grut tal kategoryen, dy't ûnderferdield wurde kinne yn fiif groepen. De "echte" ARIA Awards binne prizen foar muzikale wurken en artysten út 'e popmuzyk en oar populêre muzyksjenres. Dêrnjonken besteane ek de saneamde Fine Arts Awards, foar û.m. klassike muzyk en jazz, en de Artisan Awards foar muzykprodusinten en -technisy. Dy beide groepen prizen wurde sûnt 2004 mei-inoar by in aparte seremoanje útrikt. Dan binne der noch de oeuvreprizen (Lifetime Achievement Awards) en de ynhuldigingen foar de ARIA Hall of Fame, wêrfan't de útrikking fan 2005 oant 2010 ek apart holden waard, mar dy't no wer gewoan mei de "echte" ARIA Awards útrikte wurde. Ta einbeslút binne der dan noch de fjouwer kategoryen publyksprizen, dy't yn 2010 ynfierd waarden en ek tagelyk mei de "echte" ARIA Awards útrikt wurde. Foar in list mei de winners fan 'e wichtichste prizen, sjoch op dizze side op 'e Ingelske Wikipedy. (Troch dêr op 'e jiertallen yn 'e tabel te klikken, wurdt men dêr trochferwiisd nei siden mei de winners fan alle kategoryen yn it oangeande jier.)
Gewichtheffen op de Olympyske Simmerspullen 1924
200px|thumb|right|It Olympysk gewichthef Stadion fan 1924
De Olympyske Simmerspullen 1924, ek wol de VIIIe Olympiade neamd waarden yn 1924 yn Parys, Frankryk hâlden. It gewichtheffen waard hâlden yn it Vélodrome d'hiver.
Skelettekust
Bewiis fan bewenning yn it ferline, yn de foarm fan it Strânrinner folk, is bewezen troch de fynsten fan ôffalbulten yn parten fan de Skelettekust.
De Hamer
Skiednis
thumb|left|De Roazegrêft mei slûs en de Hamer It pakhús leit rjocht foar de Lytse Slûs fan Harns oer. It pakhús mei sealdak tusken puntgevels komt út de 18e iuw. Boppe de tagongsdoar yn de midden sitte trije grutte rjochthoekige lûken. Op it middelste lûk stiet yn wite letters DE HAMER. Yn de rin fan de 20e iuw ferlear it pân syn oarspronklike bestimming as pakhús. De lêste dy't it gebou as pakhús brûkte wie in nôthanneler. Yn 1975 waard it pân troch brân ferwoaste. It stie leech mar wie yn it besit fan de stichting Seesilers. It pân waard wer opknapt. Yn 1985 waard it gebou kocht troch de roomske tsjerke fan Harns. Sûnt dy tiid joech it pân ûnderdak oan ferskate sosjaal-kulturele aktiviteiten, lykas pjutteboartersplak, scouting en oare foarsjennings. Yn 1999 waard ek de bûtekant fan it pakhús restaurearre. It eardere pakhús is erkend as ryksmonumint.
Kaliningrad
250px|thumb|Lizzing fan Kaliningrad yn de oblast Kaliningrad 250px|thumb|Lizzing fan it oblast Kaliningrad
De ein fan Keningsbergen
De Russen waarden troch de nazy's as wrede bisten ôfskildere, in byld dat in soad minsken noch hiene oan de ynfal yn 1914 fan doe noch tsaristyske Russyske legers. En de measte Dútsers wisten dat it Dútske leger en benammen de SS-kommando's ek tige wreed om ta gien mei de Russyske befolking tidens de Dútske ynfal yn de Sovjet-Uny, dus hja hiene al noed dat der wraak naam wurde soe. Nei de trageedzje fan Nemmersdorf, in doarp dat hielendal útmoarde is troch it Reade Leger en letter wer troch de Dútsers werovere wie, waard dúdlik dat it Reade Leger út wie op alhiele wraak. De nazy's brûkten dit dan ek as propaganda dat de Russen hoe dan ek tsjinholden wurde moasten. De measte boargers flechten dochs yn de lêste wintermoannen fan 1944/'45, doe't de nazy's harren grip op de befolking ferlearen, yn westlike rjochting of nei de havenstêd Pillau, dêr't in soad minsken troch de Dútske marine ferfierd waren oer de Eastsee. Nettsjinsteande kamen in soad flechtelingen om it libben troch Russyske fleantúchoanfallen of strange froast. Ek op de Eastsee waarden rêdingsboaten troch Russyske dûkboaten besketten. Op 6 april 1945 setten de Russen de lêste oanfal op de stêd yn, doe't op 9 april de oerjefte folge. Der wiene doe noch 150.000 minsken yn de stêd. Fan dit diel kaam yn 1945-1947 sa'n 130.000 minsken om it libben troch honger, syktes en Russyske wraakaksjes. It noardlike part fan East-Prusen mei Keningsbergen waard troch de Sovjet-Uny anneksearre. De oerbliuwende Dútske befolking waard nei de oarloch ferdreaun nei it hjoeddeiske Dútslân. De lêsten ferfoeren op in stikmannich nei yn de fyftiger jierren fan de tweintichste iuw.
Wiken
De stêd Kaliningrad bestiet sûnt 2009 út trije distrikten:
Westerbuorren (Warten)
Westerbuorren is it westpart fan de Midsbuorren fan Warten yn de gemeente Ljouwert. Op dat plak giet it Langdeel oer yn it Wartenster Wiid. De namme komt ek foar as Westerburen.
Hillige Roomske Ryk
Kening en keizer
It Hillige Roomske Ryk begûn as it East-Frankyske keninkryk. Op in stuit waard oan de kening fan dit ryk ek de keizerstitel jûn. Hoewol’t dat as in tydlike regeling bedoeld wie, om in akute politike sitewaasje op te lossen, is de keizerstitel ‘hingjen’ bleaun yn it East-Frankyske keninkryk. Yn de begjinperioade stiken de West-Frankyske keningen noch mei nei de keizerstitel, mar sy krigen dat mar in inkele kear. De wichtichste reden hjirfoar wie dat de West-Frankyske keningen fier fuort wennen dat se net krekt op de hichte wienen fan de politike sitewaasje yn it oare keninkryk. Uteinlik hawwe se it opjûn harren te bemuoien mei dat oare keninkryk. Dêrtroch waard it krijen fan de keizerstitel in ynterne oangelegenheid fan it East-Frankyske keninkryk. Sadwaande foelen keninkryk en keizerryk hieltiten mear gear, ûndanks dat it der by de keizer winliken gie om de wrâldske macht as tsjinhinger fan de paus. Yn dizze sitewaasje koe it dan ek wêze dat de wichtichste spilers yn it East-Frankyske keninkryk bepaalden hoe’t de keizer keazen waard en sa koe de titel Hillich Roomske Ryk fan de Dútske Naasjes ûntsteaan.
Dútske naasje?
Yn tsjinstelling oant wat de taheakking "fan de Dútske naasje" suggerearret, wie it Roomske Ryk gjin Dútske naasjesteat yn de moderne betsjutting. Hoewol’t it grutste part fan de ûnderdienen en regearders yn it Ryk fan Dútske komôf wie, bestienen der fan it begjin ôf oan ferskate etnyske fariëteiten binnen it Ryk. In protte fan syn foarneamste eallju en lieders kamen fan bûten it Dútsksprekkende gebiet. Op it hichtepunt fan syn bestean bestie it Ryk út it moderne Dútslân, Eastenryk, Sloveenje, Switserlân, Belgje, Nederlân, Lúksemboarch, Tsjechje en ek út eastlike dielen fan Frankryk, it noarden fan Itaalje en it westen fan it moderne Poalen.
Fan de Eastlike Franken oant de Ynvestituerstriid
It Hillige Roomske Ryk waard yn 962 stiften troch Otto I. Oaren fine lykwols dat it Ryk stiften waard doe’t Karel de Grutte ta earste (Westerske) Keizer kroane waard yn 800 sûnt it ôftankjen fan Romulus Augustulus yn 476. Karel neamde himsels meastentiids de Kening fan de Franken. Dit Frankyske Ryk omfiemde it hjoeddeiske Frankryk en Dútslân en Noard- Itaalje. Karel waard opfolge troch syn ienichst oerbleaune soan, dy’t ek de keizerstitel krige, Loadewyk de Fromme sadat it Ryk noch feriene bleau. Doe’t dizze stoar, hie hy lykwols trije soannen dy’t nei Frankysk Rjocht oanspraak makken op in diel fan it ryk. In soad skiedkundigen sjogge de stifting fan it Ryk dan ek as de ein fan in proses dat begûn by dizze definitive splitsing fan it Frankyske Ryk by it Ferdrach fan Verdun yn 843. Yn it earstoan waard it ryk yn trije stikken ferdield: in westlik, in midden- en in eastlik Ryk. De Karolingyske dynasty waard ek opsplitst. It middenryk gie nei de âldste soan Lotarius dy’t boppedat de keizerstitel krige. It waard nei syn dea yn 855 ferdield ûnder syn trije soannen mar al gau waarden dizze fersnippere gebieten ferdield tusken it sterkere East-Frankyske en West-Frankyske Ryk. It eastlike diel waard besit fan Karloman fan Beieren dy’t ek de keizerstitel oernaam. Karloman waard opfolge troch in stik of wat Karolingers, oant de dea fan Loadewyk it Bern, dy’t de lêste eastlike Karolinger wie.
De machtsstriid fan de dielgebieten nei de Staufers
Rudolf en syn opfolgers seagen it Ryk hieltyd mear útinoar fallen. Yn de 15e iuw feroaren de dielsteaten harsels yn foargongers fan moderne steaten. It proses wie yn elke steat oars, en gie hurder yn gebieten dy’t sawat lyk wienen as de lannen fan de âldere Germaanske stammen, lykas Beieren.
Ryksherfoarming
Wannear’t Freark III de hartoggen nedich hie om syn oarloch tsjin Hongarije te beteljen yn 1486 en syn soan, de lettere Maximiliaan I, ta kening keazen waard, easken de hartoggen in gearkomst. Foar de earste kear waard de gearkomst fan kieshartoggen en oaren de Ryksdei neamd. Hoewol’t Freark wegere dit nije orgaan by inoar te roppen, gie syn soan nei de dea fan syn heit akkoard. Yn Worms waard de Reichstag foar it earst by inoar roppen yn 1495. Hjir waard de Ryksherfoarming goedkard, wêrtroch’t it Ryk wer wat struktuer krige soe.
Simke Molenaar
Simke Tjerks Molenaar (Grou, 14 maaie 1874 - dêre, 16 febrewaris 1965) wie seilmakker en deklamator.
Georg Wolfgang thoe Schwartzenberg en Hohenlansberg
Syn portret mei frou en bern, skildere troch in ûnbekend keunstner, wie by douairiêre baronesse thoe Schwarzenberg en Hohenlansberg te Darmstadt.
Gerlof Smit
Meardere eksposysjes hied er al yn Fryslân, (Dekemastate) mar ek yn New York.
Sint-Martinustsjerke (Bitgum)
Oargel
It oargel út 1726 fan Christian Müller waard yn 1862 ferpleatst nei de Stefanustsjerke yn Westerbork. It nije oargel út 1862 fan Petrus van Oeckelen waard yn 1979 restaurearre troch Bakker & Timmenga út Ljouwert.
Augustinus
Sitaten
Ek ferneamd is it sitaat yn de Belidenissen: "Jo hawwe ús skipen nei Jo ta, en rêstleas is ús hert oant it rêst fynt yn Jo." (Belidenissen, 1, I,1)
Kortgene
thumb|NH-tsjerke fan Koartjinge Kortgene (Siuwsk: Kortjeen) is in stêd en eardere gemeente op Noard-Bevelân, yn de Nederlânske provinsje Seelân. It oantal ynwenners fan Kortgene is 1.847 (1 jannewaris 2008).
Klaus Groth
thumb|Klaus Groth (1888, troch C.W.Allers) thumb|De Kieler filla fan Groth (1893) Klaus Groth (*Heide, 24 april 1819 - † Kiel 1 juny 1899) wie ien fan de bekenste nederdútske lyryske dichters en skriuwers. Hy jildt mei Fritz Reuter as ien fan de grûnlizzers fan de Nederdútske literatuer.
Leonid Brezjnev
Oan de macht
Yn it tiidrek fan Nikita Chroesjtsjov wie Brezjnev fan 1960-1964 presidint, mar hâlde him ynearsten wat op de eftergrûn. Doe't by de Kubakrisis bliken die dat Chroesjtsjov de stipe fan de partijtop ferlieze soe, pakte Brezjnev syn kâns en liet him, troch handich manûvrearjen, nei foaren skowe as de nije man. Hy waard yn 1964 de earste sekretaris fan it Sintraal Komitee (partijlieder) en nei 1977 ek wer presidint.
Hichtepunt
Yn de Tredde Wrâld hie de Sovjet-Uny op in protte plakken in finger yn de brij by de revolúsjonêre befrijingsbewegings oant en mei de eigen 'eftertûn' fan Amearika yn Midden- en Súd-Amearika. Beide supermachten seagen dan ek eltse machtswikseling of lokaal konflikt troch de bril fan it kâlde-kriichstinken. It Reade Leger stribbe de FS foarby yn oantallen wat materiële sterkte en oanfalskrêft oangie. Yn it Westen waard wol twifele oan de kwaliteit derfan en oan de loyaliteit fan de Warsjaupaktbûnsmaten yn gefal fan in echte kriich, mar beide partijen yn de Kâlde Kriich wienen it deroer iens dat soks nea yn in direkte konfrontaasje op proef steld wurde moast.
Krityk
Begjin jierren tachtich kearde it tij lykwols foar de Sovjet-Uny trochdat de FS in ambisjeuze ynhaalslach ynsette ûnder presidint Ronald Reagan. Op 't lêst koe de Sovjet-Uny dat net mear byhâlde omdat de ekonomyske basis fan it lân te swak wie. Nei de dea fan Brezjnev waard him earnstich ferwiten dat er nea wat oan de ekonomy dien hie. Dêrom wurdt tsjintwurdich syn regearingstiidrek yn Ruslân oantsjutten as de jierren fan de Grutte Stagnaasje.
Göran Claeson
De karriêre fan de Sweed foel krekt yn it tiidrek "Ard" en "Keesie", oant 1972 koe er dan ek allinne sulveren en brûnzen medaljes winne. Nei 1972 hold Verkerk op en gie Schenk profesjoneel reedriden en wie it paad frij foar Claeson om foar it goud te gean. Yn 1973 waard er Europeesk- en wrâldkampioen allround en in jier letterkoe er syn Europeeske titel prolongearje.
Minne Bakker
Minne Bakker (Snits, 19 juny 1816 - Snits, 25 febrewaris 1877) wie in Nederlânsk boargemaster.
Aleksandra Ekster
Libben
Yn de jierren tachtich naam de ynteresse foar Eksters wurk wer ta. Yn 1989 waard har komposysje Genua by Sotheby's ferkocht foar 1.373.790 US$. Yn 1992 loek har wurk in soad minsken by in grutte eksposysje fan Russyske avant-gardekeunst yn Frankfurt.
De Bleek
De Bleek is in âlde herberchnamme yn Ljouwert. Eartiids wienen der oan de râne fan de stêd in soad blikkerijen. De wask koe dêr útbestege wurde om te bleekjen. Fierderop stie hotel de Klanderij. Dy namme wiist op in earder mangel- en glânsbedriuw.
Dykstrjitte (Frjentsjer)
Op justjes mear as de helte fan 'e Dykstrjitte (sjoen fan 'e Bredepleats ôf), wurdt de strjitte krúst troch de Frjentsjerter stedsgrêft, dêr't er mei in fêste brêge oerhinne rint. Oan 'e noardwestkant fan 'e brêge wurdt de grêft beseame troch strjitten dy't by de brêge ek de Dykstrjitte kruse. Dat binne de Godsikker dy't dêrwei by de grêft lâns nei it noardeasten rint, en yn it ferlingde dêrfan de Hearegrêft dy't by de brêge wei de grêft nei it súdwesten ta folget. Oan 'e súdeastkant fan 'e brêge slacht oan 'e súdkant fan 'e Dykstrjitte de Prins Mauritsstrjitte by de grêft lâns nei it súdwesten ta ôf.
Troides
De Troides binne in skaai yn de famylje fan de Paazjes.
Pieter Bleeksma
Pieter Geerts Bleeksma (Reduzum, 21 april 1821 - Sint-Nyk, 29 novimber 1897) wie in ûnderwizer.
Wytsmastate
Wytsmastate wie in state dy't benoarden Aldwâld lei. De state is nei alle gedachten nei 1500 boud; der is neat fan werom te finen.
Westerhitsum
Westerhitsum is de streeknamme en eardere delsettingsnamme westnoardwest fan Hitsum yn de gemeente De Waadhoeke. De namme komt ek foar as Wester Hitzum, Westerhitzum en Westerhittzum.
Toon Gerbrands
Toon Gerbrands (Snits, 1957) is in eardere Frysk follyballer. Dêrnei waard hy sportbestjoerder.
Gerbrands wie jierrenlang aktyf as follyballer, dêr't er acht jier fan spile hat yn de Earedifyzje en de Earste Difyzje. Dêrnei waard Gerbrands follybaltrainer. Under syn lieding helle er mei ferskate follybalploegen fjouwer lânstitels. Gerbrands wie ek bûnstrainer fan de Nederlânske ploech dy't yn 1997 de Europeeske titel helle. Ek wie er trainer fan de ploech dy't mei die oan de Simmerspullen yn 2000 yn Sydney, de ploech waard doe fiifde fan de tolve dielnimmende lannen.
Kamperlân
Kamperlân (Nederlânsk: Kamperland; Siuwsk: Kamperland) is in doarp yn de Siuwske gemeente Noard-Bevelân. It oantal ynwenners op 1 jannewaris 2008 wie 2.049. Dêrmei is Kamperlân it grutste plak fan de gemeente op it eilân.
The Proposal (film út 2009)
Plot
Yn Sitka merkt Margaret op dat hast de helte fan 'e winkels en oare bedriuwen de namme 'Paxton' draacht, en sa ûntdekt se dat Andrew syn famylje eins tige ryk is. De famyljewente blykt in fan eltse lúkse foarsjoene reuseftige filla oan see te wêzen. Dêr komt Margaret yn 'e kunde mei Andrew syn heit en mem, Joe en Grace, en mei syn tige eksintrike beppe. Mei't der in wolkomsfeest organisearre is, moetet se mei-iens ek Gertrude, Andrew syn âlde flam, en teffens in ober dy't Ramone hjit en dy't har dúdlik wol sitten sjocht. Underwilens kriget Andrew spul mei syn heit Joe, dy't it mar neat fynt dat Andrew no omslacht mei de baas dy't er sa lang hate hat. Hy fermoedet dat Andrew inkeld mei har sliept om syn eigen karriêre foarút te helpen. Dêrop kundiget Andrew lulk syn ferloving mei Margaret oan. De gasten op it feest steane derop dat Andrew en Margaret inoar tútsje sille, en wat in koarte tút wêze moatten hie, rint út op in ynlike tongtút dy't lang oanhâldt. Dat bringt harren allebeide yn betizing. De 'toarteldokes' wurde troch Grace ûnderbrocht yn ien útfanhûzerskeamer, mei't it grif net de earste kear is dat se tegearre op ien bêd sliepe.
De nacht, dy't yn Sitka, trochdat de sinne dêr simmerdeis amper ûndergiet, like ljocht is as ljochtskyndei, bringt Margaret op bêd troch, wylst Andrew mei in pear tekkens en in kjessen op 'e flier bivakkearret. De oare deis wurdt Margaret har mobile tillefoan ta har wanhoop stellen troch in earn. Letter wurdt se troch Grace en beppe Annie meitroaid nei in pleatslike bar foar har frijfammefeest. Dêr wurdt se it slachtoffer fan in optreden fan 'e iennichste manlike stripper dy't Sitka ryk is, deselde Ramone dy't se earder as ober troffen hat. As se neitiid eefkes in luchtsje skept, rekket Margaret oan 'e praat mei Gertrude, dy't har fertelt dat Andrew har jeugdleafde wie. Nei't se allebeide de middelbere skoalle ôfrûne hiene, frege er har mei him te trouwen en mei him út te naaien nei New York, dêr't er boekeredakteur wurde woe. Gertrude hie graach mei him trouwe wollen, mar se moast him nee ferkeapje om't se út noch yn net út Sitka wei woe.
Untfangst
Fan 'e filmkritisy krige The Proposal mingde resinsjes. Roger Ebert fan 'e Chicago Sun-Times joech de film 3 fan 4 stjerren, hoewol't er him deroer beklage dat de film "in plot recyclet dy't al âld wie doe't Tracy en Hepburn him opfierden". Hy skreau dat er úteinlik foar The Proposal wûn waard troch de aktearprestaasjes fan Sandra Bullock en Ryan Reynolds. Yn The New York Times fûn Manohla Dargis lykwols dat Bullock yn 'e rol fan Margaret Tate ûnwennich wie yn ferhâlding ta har wenstige rollen fan mear selsstannige froulju. Peter Travers fan it tydskrift Rolling Stone fûn net folle oan 'e film, wêryn't er emoasje miste; hy ferliek regisseur Anne Fletcher mei "in fabrikant fan hurd plestik" dat eltse emoasje tsjinkeart.
Op 'e webside Rotten Tomatoes, dy't resinsjes sammelet, hat The Proposal in ûndergemiddelde goedkarringspersintaazje fan 44%, basearre op 187 ûnderskate resinsjes. De konsensuskrityk fan 'e webside, gearstald út al dy resinsjes, stelt: "Sandra Bullock en Ryan Reynolds litte mear as genôch gemy sjen, mar se wurde yn 'e steek litten troch de tawijing fan The Proposal oan in fêste formule." Op Metacritic, de wichtichste konkurrint fan Rotten Tomatoes, behellet The Proposal in goedkarringspersintaazje fan 48%, basearre op 30 resinsjes.
Terwispel
Skiednis
Op 15 augustus en 8 septimber 1941 stoartten rillegau efter inoar twa Britske bommesmiters by Terwispel del. Yn 'e nacht fan 14 nei 15 augustus wie dat in Whitley-bommesmiter, dy't yn 'e greide oan de Alde Dyk/Mouwewei delkaam. De fiif manlju koene op 'e tiid it tastel ferlitte en waarden kriichsfinzenen makke. De Wellington-bommesmiter stoartte yn 'e nacht fan 7 nei 8 septimber del yn in stik greide oan de Koaibosk/Brêgeleane. De seis leden fan 'e bemanning kamen allegear om it libben. left|thumb|Kafee Spaltenbrêge
Mycroft Holmes
Uterlik en âldens
Mycroft Holmes is de âldere broer fan privee-detektive Sherlock Holmes, dy't yn The Adventure of the Greek Interpreter troch syn geastlike heit sir Arthur Conan Doyle omskreaun wurdt as "in folle langere en grouwere man" as de detektvie. Ek yn The Adventure of the Bruce-Partington Plans wurdt Mycroft omskreaun as "lang en obees" en as "swier boud en massyf". Mycroft en Sherlock skele sân jier. Neffens Holmes-ekspêr Leslie S. Klinger betsjut dat dat Mycroft Holmes yn 1847 berne wêze moat. Hy komt ta dat bertejier op basis fan in sydlingse opmerking dat Sherlock sechstich jier is yn it ferhaal His Last Bow, dat spilet yn 1914.
Klaas de Jong (produsint)
Biografy
De Jong waard berne en opbrocht yn Feanwâlden. Nei it Kristlik lyseum yn Dokkum studearre er elektroanika yn Ljouwert en oan de TU Electronics yn Enskede ear't er yn de kreätive sektor oan it wurk gie. Yn 1989 rjochte er it boekingskantoar ProActs op en waard er manager foar ferskate Nederlânske artysten lykas Het Goede Doel, Henk Westbroek, Twarres, De Kast en Treble.
Mycroft Holmes
Persoanlikheid
Mycroft is in gewoantedier. Hy wennet op keamers yn 'e Londenske wyk Pall Mall. Eltse moarn kuieret er de hoeke om nei syn wurk yn Whitehall, en oan 'e ein fan 'e middei rint er wer werom nei Pall Mall. Dêr ferbliuwt er fan kertier foar fiven oant tsien minuten oer healwei achten jûns yn 'e Diogenes Club, in heareklub dy't rjocht foar syn wenadres oer fêstige is, wêrnei't er nei hûs giet om te risselwearjen om op bêd. It is mar komselden dat Mycroft him op in oare lokaasje bejout as de trije foarneamden.
Peter B. van Houten
Yn Frankryk en Itaalje wurket is syn styl noch figuratyf, yn akwarel en pastel. Yn 1981 ferfart er nei Hantum en docht in soad bûtenstúdzjes. Nei 1988 brûkt er ek spegels om ûnderbrutsen linen te meitsjen. Wurken dy't er nei 1990 yn it eardere tsjerkje fan Raard makke binne letter oankocht troch de provinsje Fryslân. Yn 200 lûkt er yn syn nije atelier yn Foudgum. Hy wurdt in bekend portrettist en lânskipsskilder. Benammen lânskippen sjoen út de auto of trein wei ha syn ynteresse. Yn 2008 skildert Van Houten in searje ‘Nacht’skilderijen. (sjoch ek ofbylden ûnderoan en webstek PvH) thumb|left|225px|Neaken As techniken brûkt Peter akwarel, akryl en oaljeferve. Underwerpen binne lânskippen, neakens en portretten.
Ut de searje Nacht:
Claas Mulder
Wie arts yn Makkum (1818), op De Jouwer (1821) en heechlearaar yn botany, gemy en farmasy yn Frjentsjer (1822) yn skiekunde (1841) en biology (1851) yn Grins.